CELEX: 32008D0636
Language: fi
Date: 2008-07-22 00:00:00
Title: 2008/636/EY: Komission päätös, tehty 22 päivänä heinäkuuta 2008 , niiden kolmansien maiden luettelosta, joista jäsenvaltiot sallivat sikaeläinten munasolujen ja alkioiden tuonnin (tiedoksiannettu numerolla K(2008) 3671) (ETA:n kannalta merkityksellinen teksti)

2.8.2008   
            
            
               FI
            
            
               Euroopan unionin virallinen lehti
            
            
               L 206/32
            
         
      KOMISSION PÄÄTÖS,
   tehty 22 päivänä heinäkuuta 2008,
   niiden kolmansien maiden luettelosta, joista jäsenvaltiot sallivat sikaeläinten munasolujen ja alkioiden tuonnin
   (tiedoksiannettu numerolla K(2008) 3671)
   (ETA:n kannalta merkityksellinen teksti)
   (2008/636/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset 13 päivänä heinäkuuta 1992 annetun neuvoston direktiivin 92/65/ETY (1) ja erityisesti sen 17 artiklan 3 kohdan johdantolauseen ja a alakohdan sekä 28 artiklan,
   sekä katsoo seuraavaa:
   
               (1)
            
            
               Direktiivissä 92/65/ETY vahvistetaan eläinten terveyttä koskevat vaatimukset eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin kuin niitä eivät koske kyseisessä direktiivissä mainittujen erityisten yhteisön säädösten eläinten terveyttä koskevat vaatimukset. Lisäksi siinä säädetään niiden kolmansien maiden tai kolmansien maiden osien luettelon laatimisesta, jotka voivat toimittaa kyseisessä direktiivissä säädettyjä takeita vastaavat takeet ja joista jäsenvaltiot saavat tuoda sikaeläinten siemennestettä, munasoluja ja alkioita.
            
         
               (2)
            
            
               Niiden kolmansien maiden luettelosta, joista jäsenvaltiot sallivat lampaiden ja vuohien siemennesteen, munasolujen ja alkioiden tuonnin sekä sikaeläinten munasolujen ja alkioiden tuonnin, 31 päivänä tammikuuta 1994 tehdyn komission päätöksen 94/63/EY (2) liitteessä olevassa III osassa vahvistetaan luettelo kolmansista maista, joista jäsenvaltioiden on sallittava sikaeläinten munasolujen ja alkioiden tuonti, sekä ne kolmannet maat, joista sallitaan sikaeläinten siemennesteen tuonti siansukuisten kotieläinten siemennesteen tuontia koskevista edellytyksistä 19 päivänä heinäkuuta 2002 tehdyn komission päätöksen 2002/613/EY (3) mukaisesti.
            
         
               (3)
            
            
               Päätöstä 94/63/EY on muutettu useaan kertaan uuden tieteellisen ja teknisen kehityksen ottamiseksi huomioon. Tätä nykyä sitä sovelletaan lampaiden ja vuohien siemennesteeseen, munasoluihin ja alkioihin sekä sikaeläinten munasoluihin ja alkioihin.
            
         
               (4)
            
            
               Komissio aikoo vahvistaa erillisessä säädöksessä lampaiden ja vuohien siemennesteen, munasolujen ja alkioiden tuontiin yhteisöön sovellettavat eläinten terveyttä koskevat edellytykset samoin kuin luettelon niistä kolmansista maista, joista jäsenvaltioiden on sallittava kyseisten hyödykkeiden tuonti.
            
         
               (5)
            
            
               Päätöksessä 2002/613/EY vahvistetaan luettelo niistä kolmansista maista, joista jäsenvaltioiden on sallittava sikojen siemennesteen tuonti. Kyseinen luettelo laadittiin niiden kolmansien maiden eläinten terveystilanteen perusteella, joista jäsenvaltioiden on sallittava elävien sikojen tuonti. Koska merkittävien eksoottisten tartuntatautien osalta ei ole olemassa tieteellistä näyttöä, jonka mukaan luovuttajina toimivien naaras- ja urossikojen terveystilanteesta johtuvia riskejä voitaisiin vähentää alkiota käsittelemällä, on yhteisön lainsäädännön johdonmukaisuutta ja yhtenäisyyttä ajatellen aiheellista viitata kyseiseen luetteloon käsillä olevassa päätöksessä vahvistettaessa luettelo niistä kolmansista maista, joista jäsenvaltioiden on sallittava kyseisen lajin munasolujen ja alkioiden tuonti.
            
         
               (6)
            
            
               Yhteisön lainsäädännön selkeyden vuoksi on aiheellista kumota päätös 94/63/EY.
            
         
               (7)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Jäsenvaltioiden on sallittava sikaeläinten munasolujen ja alkioiden tuonti niistä kolmansista maista, joista sikaeläinten siemennesteen tuonti on sallittua päätöksen 2002/613/EY 1 artiklan mukaisesti.
   2 artikla
   Kumotaan päätös 94/63/EY.
   3 artikla
   Tätä päätöstä sovelletaan 1 päivästä syyskuuta 2008.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 22 päivänä heinäkuuta 2008.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 268, 14.9.1992, s. 54. Direktiivi sellaisena kuin se on viimeksi muutettuna komission päätöksellä 2007/265/EY (EUVL L 114, 1.5.2007, s. 17).
   
      (2)  EYVL L 28, 2.2.1994, s. 47. Päätös sellaisena kuin se on viimeksi muutettuna päätöksellä 2004/211/EY (EUVL L 73, 11.3.2004, s. 1).
   
      (3)  EYVL L 196, 25.7.2002, s. 45. Päätös sellaisena kuin se on viimeksi muutettuna päätöksellä 2007/14/EY (EUVL L 7, 12.1.2007, s. 28).